PMIndiaData/PMIndiaSum huggingface dataset:
મંત્રીમંડળે નવીન અને નવીનીકરણીય ઊર્જાનાં ક્ષેત્રમાં તકનીકી દ્વિપક્ષીય સહયોગ પર ભારત અને ફ્રાંસ વચ્ચેનાં સમજૂતી કરાર (એમઓયુ)ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નવીન અને નવીનીકરણ ઊર્જાનાં ક્ષેત્રમાં તકનીકી દ્વિપક્ષીય સહયોગ પર ભારત અને ફ્રાંસ વચ્ચેનાં સમજૂતી કરાર (એમઓયુ)ને મંજૂરી આપી દીધી છે. આ એમઓયુ પર 3 ઓક્ટોબર, 2018નાં રોજ હસ્તાક્ષર થયાં હતાં. મુખ્ય બાબતો ભારત અને ફ્રાંસનો લક્ષ્યાંક પારસ્પરિક લાભ, સમાનતા અને પારસ્પરિકતાનાં આધારે નવીન અને નવીનીકરણ ઊર્જા સાથે સંબંધિત મુદ્દાઓ પર ટેકનિકલ દ્વિપક્ષીય સહયોગને પ્રોત્સાહન આપવા માટે સહકારી સંસ્થઆગત સંબંધ સુનિશ્ચિત કરવાનો નક્કર આધાર સ્થાપિત કરવાનો છે. સંશોધન સાથે જોડાયેલા સંયુક્ત કાર્યદળ, પ્રાયોગિક આધાર (પાયલોટ) પર ચાલતી યોજનાઓ, ક્ષમતા નિર્માણ કાર્યક્રમ, સંશોધન માટે પ્રવાસ (સ્ટડી ટૂર), કેસ સ્ટડી અને અનુભવ/કુશળતા વહેંચવા માટે ટેકનિકલ કામગીરીનાં સહયોગનાં દાયરામાં આવશે. લાભ એમઓયુથી ભારત અને ફ્રાંસ વચ્ચે દ્વિપક્ષીય સહયોગને વધારવામાં મદદ મળશે.
પ્રધાનમંત્રી શ્રી નરેન્દ્ર મોદી આવતીકાલે ઇન્ડિયા ગ્લોબલ વીક 2020માં ઉદ્ઘાટન સંબોધન કરશે

પ્રધાનમંત્રી શ્રી નરેન્દ્ર મોદી ઇન્ડિયા ગ્લોબલ વીક 2020ના પ્રથમ દિવસે ઉદ્ઘાટન સંબોધન કરશે. ત્રણ દિવસ ચાલનાર આ વર્ચ્યુઅલ સંમેલનનો વિષય છે – ‘બી ધ રિવાઇવરઃ ઇન્ડિયા એન્ડ એ બેટર ન્યૂ વર્લ્ડ’. ઇન્ડિયા ગ્લોબલ વીક 2020માં 30 દિવસોના 5000 આંતરરાષ્ટ્રીય સહભાગીઓ 75 સત્રોમાં 250 વૈશ્વિક વક્તા સંબોધિત કરશે. આ આયોજનમાં ભાગ લેનાર અન્ય ગણમાન્ય વક્તાઓમાં વિદેશ મંત્રી ડો. એસ જયશંકર, રેલવે, વાણિજ્ય અને ઉદ્યોગ મંત્રી શ્રી પિયૂષ ગોયલ, જમ્મુ અને કાશ્મીરના ઉપરાજ્યપાલ જી સી મુર્મૂ, ઈશા ફાઉન્ડેશનના સંસ્થાપક સદગુરુ, આધ્યાત્મિક નેતા શ્રી શ્રી રવિશંકર, બ્રિટનના વિદેશ મંત્રી ડૉમિનિક રાબ અને ગૃહ સચિવ પ્રીત પટેલ, ભારતમાં અમેરિકાના રાજદૂત કેન જેસ્ટર અને અન્ય સામેલ છે. આ કાર્યક્રમમાં મધુ નટરાજની “આત્મનિર્ભર ભારત” પર એક શાનદાર પ્રસ્તુતિ હશે અને સુપ્રસિદ્ધ સિતારવાદક પંડિત રવિશંકરના 100મા જન્મદિવસ પર એમને શ્રદ્ધાંજલિ અર્પણ કરીને એમના ત્રણ પ્રતિષ્ઠિત શિષ્યો સંગીતનો એક કાર્યક્રમ પ્રસ્તુત કરશે.
પ્રધાનમંત્રીએ ટોક્યો ઓલિમ્પિક 2020માં બોક્સિંગમાં કાંસ્ય પદક જીતવા બદલ લવલીન બોરગોહેનને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ટોક્યો ઓલિમ્પિક 2020માં બોક્સિંગમાં બ્રોન્ઝ મેડલ જીતવા બદલ લવલીન બોરગોહેનને અભિનંદન પાઠવ્યા છે. એક ટ્વિટમાં પ્રધાનમંત્રીએ કહ્યું; "સારી રીતે લડ્યા @
પ્રધાનમંત્રીએ હરિદ્વારમાં ઉમિયા ધામ આશ્રમનાં ઉદ્ઘાટનની ઉજવણી પ્રસંગે વીડિયો કોન્ફરન્સિંગ મારફતે સંબોધન કર્યું

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સિંગ મારફતે હરિદ્વારમાં ઉમિયા ધામ આશ્રમનાં ઉદ્ઘાટન સમારંભને સંબોધન કર્યું હતું. પ્રધાનમંત્રીએ કહ્યું હતું કે, ભારતમાં આધ્યાત્મિક સંસ્થાઓ સામાજિક સુધારા માટેના કેન્દ્રો ધરાવે છે. તેમણે પ્રવાસનને ભારતની પ્રાચીન વિભાવના અને આધ્યાત્મિક પરંપરા ગણાવી હતી. તેમણે કહ્યું હતું કે, આજે ઉદ્ઘાટન થયેલો આશ્રમ હરિદ્વારમાં આવતાં યાત્રાળુઓને લાભ આપશે. તેમણે જણાવ્યું હતું કે, યાત્રા આપણી સંસ્કૃતિનું અભિન્ન અંગ છે. આપણે યાત્રા મારફતે દેશનાં વિવિધ ભાગોની સંસ્કૃતિ અને રહેણીકરણીથી પરિચિત થઈએ છીએ. યાત્રા દ્વારા જ દેશના વિવિધ ભાગોના પરિચયમાં આવીએ છીએ, નહીતર જેને કદાચ આપણે ક્યારેય ન જોઈ-જાણી શક્યા હોત. પ્રધાનમંત્રીએ કહ્યું હતું કે, મા ઉમિયાનાં ભક્તોએ કરેલી કામગીરી કેટલાંક લોકોનાં જીવનને સ્પર્શી છે. તેમણે જાતિ સમાનતાનો સંદેશ ફેલાવ્યો છે. તેમણે ખાસ કરીને મહેસાણા જિલ્લાની મહિલાઓનો આભાર માન્યો હતો, જેમણે “બેટી બચાવો, બેટી પઢાઓ”નો સંદેશ ફેલાવ્યો હતો. પ્રધાનમંત્રીએ મા ઉમિયાનાં તમામ શ્રદ્ધાળુઓને સ્વચ્છાગ્રહીઓ બનવા અને સ્વચ્છ ભારત અભિયાનને મજબૂત કરવા અપીલ કરી હતી.
પ્રધાનમંત્રી નરેન્દ્ર મોદીને આબોહવા પર અમેરિકાના રાષ્ટ્રપ્રમુખના વિશેષ રાજદૂત મહામહિમ શ્રી જોહન કેરી મળ્યા

આજે અમેરિકાના રાષ્ટ્રપ્રમુખના આબોહવા પરના વિશેષ રાજદૂત મહામહિમ જોહન કેરી પ્રધાનમંત્રી શ્રી નરેન્દ્ર મોદીને મળ્યાં હતાં. શ્રી કેરીએ પ્રધાનમંત્રીને રાષ્ટ્રપ્રમુખની શુભેચ્છા પાઠવી હતી. પ્રધાનમંત્રીએ ક્વેડ લીડર્સના શિખર સંમેલન દરમિયાન રાષ્ટ્રપ્રમુખ બાઇડેન સાથે તાજેતરમાં થયેલા તેમના સંવાદને યાદ કર્યો હતો અને તેમની શુભેચ્છા શ્રી કેરીને રાષ્ટ્રપ્રમુખ બાઇડેન અને ઉપરાષ્ટ્રપ્રમુખ કમલા હેરિસને પાઠવવા વિનંતી કરી હતી. શ્રી કેરીએ ભારતમાં છેલ્લાં બે દિવસમાં તેમની અર્થસભર અને ફળદાયક ચર્ચાઓ વિશે પ્રધાનમંત્રીને ટૂંકમાં જાણકારી આપી હતી. તેમણે ભારતની આબોહવા સંબંધિત કામગીરી પર સકારાત્મક અભિપ્રાય રજૂ કર્યો હતો, જેમાં ભારતની પુનઃપ્રાપ્ય ઊર્જાની મહત્વાકાંક્ષી યોજના સામેલ છે. તેમણે પ્રધાનમંત્રીને 22-23 એપ્રિલ, 2021 માટે આબોહવા પર આગામી લીડર્સ શિખર સંમેલન વિશે ટૂંકમાં જાણકારી આપી હતી. પ્રધાનમંત્રીએ નોંધ્યું હતું કે, ભારત પેરિસ સમજૂતી અંતર્ગત પોતાના રાષ્ટ્રીય નિર્ધારિત પ્રદાનને પૂર્ણ કરવા કટિબદ્ધ છે અને આ કટિબદ્ધતાઓ પૂર્ણ કરવા અગ્રેસર થોડા દેશોમાં સામેલ છે. શ્રી કેરીએ કહ્યું હતું કે, ગ્રીન ટેકનોલોજીઓ અને જરૂરી નાણાકીય ભંડોળને વાજબી રીતે સુલભ બનાવવાની સુવિધા આપીને અમેરિકા ભારતની આબોહવાલક્ષી યોજનાઓમાં સાથસહકાર આપશે. પ્રધાનમંત્રીએ સંમતિ વ્યક્ત કરી હતી કે, ભારત અને અમેરિકા વચ્ચે સાથસહકાર જળવાઈ રહેશે, ખાસ કરીને ગ્રીન ટેકનોલોજીને નવીનતા સાથે ધિરાણ કરવા અને ઝડપી સ્થાપના માટે, જેનાથી અન્ય દેશો પર સકારાત્મક અસર થશે.
ભારત અને અમેરિકા નવેમ્બર, 2017માં હૈદરાબાદમાં ગ્લોબલ આંત્રપ્રિન્યોરશિપ સમિટનું સહ-આયોજન કરશે

પ્રધાનમંત્રીએ જણાવ્યું કે, જીઇએસ ઉદ્યોગસાહસિકો અને સ્ટાર્ટ અપ્સને વૈશ્વિક આગોવાનો સાથે મળવાની વિશિષ્ટ તક પ્રદાન કરશે ભારત અને અમેરિકા 28થી 30 નવેમ્બર, 2017 સુધી હૈદરાબાદમાં ગ્લોબલ આંત્રપ્રિન્યોરશિપ સમિટ (જીઇએસ)નું સહઆયોજન કરશે. પ્રધાનમંત્રી શ્રી નરેન્દ્ર મોદીએ તેમનાં એકાઉન્ટમાંથી એક પછી એક ટ્વીટ કરીને કહ્યું હતું કેઃ “ભારત અને અમેરિકા 28થી 30 નવેમ્બર, 2017 સુધી હૈદરાબાદમાં ગ્લોબલ આંત્રપ્રિન્યોરશિપ સમિટ (જીઇએસ)નું સહઆયોજન કરશે. આ સમિટ ઉદ્યોગસાહસિકો અને સ્ટાર્ટ અપ્સને વૈશ્વિક આગેવાનોને મળવાની વિશિષ્ટ તક પૂરી પાડશે. ગ્લોબલ આંત્રપ્રિન્યોરશિપ સમિટ 2017 – હૈદરાબાદમાં અમેરિકાનાં પ્રતિનિધિમંડળનાં આગેવાન તરીકે સુશ્રી ઇવાન્કા ટ્રમ્પની હાજરીને લઈને આતુર છીએ.”
પ્રધાનમંત્રી લોકસભામાં : જીએસટી એ ટીમ ઈન્ડિયાનું પરિવર્તન તરફનું મહાન કદમ છે

પ્રધાનમંત્રી શ્રી નરેન્દ્ર મોદીએ આજે ગુડઝ અને સર્વિસ ટેક્સ (જીએસટી)ને “ટીમ ઈન્ડિયાના મહાન વિજય”, “પરિવર્તન તરફના મહાન કદમ” અને “પારદર્શકતા તરફના મહાન કદમ” તરીકે ઓળખાવ્યો છે. લોકસભામાં જીએસટી બિલ ઉપરની ચર્ચામાં તેઓ દરમિયાનગીરી કરી રહયા હતા. પ્રધાનમંત્રીએ એ બાબતની નોંધ લીધી કે -8 મી ઓગસ્ટ-, તેમણે 1942ના એ દિવસની યાદ અપાવી હતી કે આ દિવસે મહાત્મા ગાંધીએ ભારત છોડો ચળવળનું એલાન આપ્યું હતું. તેમણે કહ્યું કે આજે, દેશ ટેક્સ ટેરરીઝમમાંથી મુક્તિ તરફ કૂચ કરશે. તેમણે જીએસટીના ત્વરિત પારિત થવાને કોઈ રાજકિય પક્ષની નહીં પણ ભારતના લોકશાહીના વિજય સમાન ગણાવ્યો હતો. ગુડઝ અને સર્વિસ ટેક્સ (જીએસટી) અંગે જે ચર્ચા અને વાર્તાલાપ થયો તેને યાદ કરતા પ્રધાનમંત્રીએ કહ્યું કે તેમણે શ્રીમતી સોનિયા ગાંધી અને પૂર્વ પ્રધાનમંત્રી ડો. મનમોહન સિંઘને એની ચર્ચા માટે બોલાવ્યા હતા. તેમણે એ બાબતની નોંધ લીધી હતી કે તેઓમાંના એક લોકસભાના સાંસદ છે અને બીજા રાજ્યસભાના સાંસદ છે. પ્રધાનમંત્રીએ કહ્યું કે જીએસટી અંગે સર્વાનુમતિ દર્શાવે છે કે ભારતમાં રાષ્ટ્રનીતિ રાજ્યનીતિની ઉપર છે. (રાષ્ટ્રીય મુદ્દાઓ રાજનીતિથી પર છે.) પ્રધાનમંત્રીએ કહ્યું કે જીએસટી દ્વારા આપણે કરવેરામાં એકરૂપતા લાવવા માગીએ છીએ. નવી વ્યવસ્થામાં ગ્રાહક સર્વોચ્ચ સ્થાને રહેશે. પ્રધાનમંત્રીએ ઉલ્લેખ કર્યો કે જીએસટીએ રેલવેની જેમ, ઓલ ઈન્ડિયા સર્વિસીસની જેમ અને ભારતનેટ અને સાગરમાલાની જેમ જીએસટી પણ એક ભારતના હારમાંનું મોતી છે. પ્રધાનમંત્રીએ કહ્યું કે જીએસટી દ્વારા આપણે કરવેરામાં એકરૂપતા લાવવાનો ઈરાદો ધરાવીએ છીએ. તેમણે ઉમેર્યું કે નવી વ્યવસ્થામાં ગ્રાહક કેન્દ્ર સ્થાને રહેશે. તેમણે કહ્યું કે માણસો, યંત્રો, સામગ્રી, અને મિનીટસ (સમય)નો વિવેકપૂર્ણ ઉપયોગ સબળ આર્થિક નીતિના સિધ્ધાંતમાં કેન્દ્ર સ્થાને હોવા જોઈએ, જીએસટી તે હાંસલ કરવામાં સહાયક બનશે. પ્રધાનમંત્રીએ કહ્યું કે જીએસટીની તાકાત ટેકનોલોજીમાં હોવાથી તે આપણને રીયલ ટાઈમ ડેટા મેળવવામાં સહાયક બનશે. તેમણે કહ્યું કે મોટાભાગની બાબતો કે જે ફૂગાવાને અસર કરી શકે છે તેને જીએસટીના વ્યાપની બહાર રાખવામાં આવી છે. તેમણે કહ્યું કે જીએસટી કલેકશનમાં ભ્રષ્ટાચાર અને અને કલેકશનના ખર્ચને રોકવામાં સહાયક બનશે. પ્રધાનમંત્રીએ ભારપૂર્વક કહ્યું કે જીએસટીથી નાના બિઝનેસનો પણ અદ્દ્ભૂત વિકાસ થશે અને તે જીએસટીને કારણે પોતાને સલામત અનુભવશે. પ્રધાનમંત્રીએ કહ્યું કે સરકાર ગરીબોના આર્થિક અને શૈક્ષણિક સશક્તિકરણ તરફ ધ્યાન આપી રહી છે, જેથી આપણે ગરીબી નાબૂદ કરી શકીએ.
પ્રધાનમંત્રી મધ્યપ્રદેશમાં અમરકંટકમાં નર્મદા સેવા યાત્રાના સમાપન સમારંભના કાર્યક્રમમાં સામેલ થશે

પ્રધાનમંત્રી શ્રી નરેન્દ્ર મોદી આવતીકાલે મધ્યપ્રદેશમાં અમરકંટકમાં નર્મદા સેવા યાત્રાના સમાપન સમારંભનાં કાર્યક્રમમાં જોડાશે. પ્રધાનમંત્રીએ કહ્યું હતું કે, “મને આવતીકાલે બપોરે મધ્યપ્રદેશના અમરકંટકમાં નર્મદા સેવા યાત્રાના સમાપન સમારંભના કાર્યક્રમમાં જોડાવાનો આનંદ થશે. નર્મદા સેવા યાત્રા નર્મદાનું સંરક્ષણ કરવા ઉત્કૃષ્ટ જન આંદોલન છે અને પર્યાવરણના સંરક્ષણનો વિસ્તૃત સંદેશ પાઠવે છે. મધ્યપ્રદેશમાં આવતીકાલે હું નર્મદા સેવા મિશન લોન્ચ કરીશ, જે મધ્યપ્રદેશની ઇકોલોજી પર મોટી અસર કરશે. તમે તમારા મોબાઇલ ફોન https://t.co/
ઓલ ઇન્ડિયા રેડિયો પર 28 જાન્યુઆરી, 2018ના રોજ પ્રધાનમંત્રીનાં ‘મન કી બાત’ કાર્યક્રમનાં 40માં સંસ્કરણનો મૂળપાઠ

મારા પ્રિય દેશવાસીઓ, નમસ્કાર. 2018ની આ પહેલી ‘મન કી બાત’ છે અને બે દિવસ પહેલાં જ આપણે ગણતંત્ર પર્વને બહુ જ ઉત્સાહ સાથે મનાવ્યો અને ઇતિહાસમાં પહેલી વાર એવું બન્યું કે 10 દેશોના વડા આ સમારોહમાં ઉપસ્થિત રહ્યા. મારા પ્રિય દેશવાસીઓ, શ્રીમાન પ્રકાશ ત્રિપાઠીએ  છે. તે માત્ર કોરા સિદ્ધાંતો નહોતા. વર્તમાનમાં પણ આપણે દરેક પગલે જોઈએ છીએ કે બાપુની વાતો કેટલી સાચી હતી. જો આપણે સંકલ્પ કરીએ કે બાપુના માર્ગ પર ચાલીએ, જેટલું ચાલી શકીએ ચાલીએ – તો તેનાથી મોટી શ્રદ્ધાંજલિ કઈ હોઈ શકે છે? મારા પ્રિય દેશવાસીઓ, આપ સૌને 2018ની શુભેચ્છાઓ આપવાની સાથે મારી વાણીને વિરામ આપુ છું. ખૂબ-ખૂબ ધન્યવાદ. નમસ્કાર.
પ્રધાનમંત્રી 15મી જાન્યુઆરીએ સ્ટાર્ટઅપ્સ સાથે વાતચીત કરશે

પ્રધાનમંત્રી શ્રી નરેન્દ્ર મોદી 15મી જાન્યુઆરી, 2022ના રોજ સવારે 10:30 વાગ્યે વીડિયો કોન્ફરન્સિંગ દ્વારા સ્ટાર્ટઅપ્સ સાથે વાર્તાલાપ કરશે. કૃષિ, આરોગ્ય, એન્ટરપ્રાઇઝ સિસ્ટમ્સ, અવકાશ, ઉદ્યોગ 4.0, સુરક્ષા, ફિનટેક, પર્યાવરણ વગેરે સહિતના વિવિધ ક્ષેત્રોના સ્ટાર્ટઅપ્સ આ ક્રિયાપ્રતિક્રિયાનો ભાગ હશે. ગ્રોઇંગ ફ્રોમ રૂટ્સ સહિતની થીમ પર આધારિત 150 થી વધુ સ્ટાર્ટઅપ્સને છ કાર્યકારી જૂથોમાં વિભાજિત કરવામાં આવ્યા છે; ડીએનએ નડિંગ; સ્થાનિકથી વૈશ્વિક; ભવિષ્યની ટેકનોલોજી; મેન્યુફેક્ચરિંગમાં બિલ્ડીંગ ચેમ્પિયન્સ; અને ટકાઉ વિકાસ. દરેક જૂથ વાતચીતમાં ફાળવેલ થીમ પર પ્રધાનમંત્રી સમક્ષ રજૂઆત કરશે. આ વાર્તાલાપનો ઉદ્દેશ્ય એ સમજવાનો છે કે સ્ટાર્ટઅપ્સ દેશમાં નવીનતા ચલાવીને રાષ્ટ્રીય જરૂરિયાતોમાં કેવી રીતે યોગદાન આપી શકે છે. આઝાદી કા અમૃત મહોત્સવના ભાગ રૂપે, 10મી થી 16મી જાન્યુઆરી 2022 દરમિયાન ડીપીઆઈઆઈટી, વાણિજ્ય અને ઉદ્યોગ મંત્રાલય દ્વારા "સેલિબ્રેટિંગ ઈનોવેશન ઈકોસિસ્ટમ" નામની એક સપ્તાહ લાંબી ઈવેન્ટનું આયોજન કરવામાં આવી રહ્યું છે. આ ઈવેન્ટ સ્ટાર્ટઅપ ઈન્ડિયા પહેલના લોન્ચ થવાની છઠ્ઠી એન્વર્સરી નિમિત્તે યોજાઈ છે. પ્રધાનમંત્રી રાષ્ટ્રના વિકાસમાં મહત્વપૂર્ણ યોગદાન આપવા માટે સ્ટાર્ટઅપ્સની સંભવિતતામાં દૃઢ વિશ્વાસ ધરાવે છે. 2016માં ફ્લેગશિપ પહેલ સ્ટાર્ટઅપ ઈન્ડિયાના લોન્ચમાં આ પ્રતિબિંબિત થયું હતું. સરકારે સ્ટાર્ટઅપ્સની વૃદ્ધિ અને વિકાસને વેગ આપવા માટે સક્ષમ વાતાવરણ પૂરું પાડવા પર કામ કર્યું છે. આનાથી દેશમાં સ્ટાર્ટઅપ ઇકોસિસ્ટમ પર જબરદસ્ત અસર પડી છે અને તેના કારણે દેશમાં યુનિકોર્નની આશ્ચર્યજનક વૃદ્ધિ થઈ છે.
મંત્રીમંડળે સોવેરિયન ગોલ્ડ બોન્ડ સ્કીમની માર્ગદર્શિકામાં સુધારાને મંજૂરી આપી

પ્રધાનંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે સોવેરિયન ગોલ્ડ બોન્ડ્સ (એસજીબી) સ્કીમમાં તેના કથિત ઉદ્દેશો હાંસલ કરવા તેની માર્ગદર્શિકામાં સુધારો કરવાની મંજૂરી આપી છે. સ્કીમમાં બે સેટમાં ફેરફાર કરવામાં આવ્યા છેઃ 1. સ્કીમને વધુ આકર્ષક બનાવવા, લક્ષ્યાંક મુજબ ધિરાણ વધારવા અને સોનાની આયાત દ્વારા અર્થતંત્ર પર વધતા ભારણને ઘટાડવા તથા ચાલુ ખાતાની ખાધ (સીએડી) ઘટાડવા ચોક્કસ ફેરફારો કરવામાં આવ્યા છે. 2. નાણાં મંત્રાલયને વ્યાજના વિવિધ દરો અને જોખમ સંરક્ષણ/ચુકવણી સાથે એસજીબીને ડિઝાઇન કરવા અને તેના વેરિઅન્ટ પ્રસ્તુત કરવાની છૂટ આપી છે. આ વિવિધ વ્યાજદરો વિવિધ કેટેગરીના રોકાણકારોને રોકાણના વિકલ્પો ઓફર કરશે. સ્કીમની ખાસિયતોમાં સુધારો/વધારો કરવાનો આ અધિકાર નાણાં મંત્રાલય (ઇશ્યૂઅર)ને સુપરત કરવામાં આવ્યો છે, જેમાં નાણાં મંત્રીને ખાસ હપ્તા અને તેના નોટિફિકેશનની લાક્ષણિકતાઓને અંતિમ સ્વરૂપ આપવા સમયગાળો ઘટાડવાની મંજૂરી આપે છે. આ પ્રકારની અનુકૂળતા રોકાણના નવા ઉત્પાદનો સાથે સ્પર્ધાના પરિબળોને વેગ આપવા, અતિ ગતિશીલ અને કેટલીક વખત મોટી ચડઊતર અનુભવતા બજાર, મેક્રો-ઇકોનોમિક અને સોનાની કિંમત જેવી અન્ય સ્થિતિઓ સાથે વ્યવહાર કરવા માટે અસરકારક રહેશે. સ્કીમમાં નીચેના ચોક્કસ ફેરફારોને મંજૂરી આપવામાં આવી છેઃ 1. દર નાણાકીય વર્ષમાં રોકાણની વ્યક્તિગત મર્યાદા વધારીને 4 કિલોગ્રામ, હિંદુ અવિભાજીત પરિવાર (એચયુએફ) માટે 4 કિલોગ્રામ તથા સરકાર દ્વારા સમયેસમયે નોટિફાઇડ કરવામાં આવેલા ટ્રસ્ટ અને સમાન સંસ્થાઓ માટે 20 કિલોગ્રામ કરવામાં આવી છે. 2. ટોચમર્યાદાની ગણતરી નાણાકીય વર્ષના આધારે કરવામાં આવશે, જેમાં ગૌણ બજારમાં ટ્રેડિંગ દરમિયાન ખરીદ થયેલ એસજીબી સામેલ હશે. 3. રોકાણ પર ટોચમર્યાદામાં બેંકો અને નાણાકીય સંસ્થાઓ દ્વારા જામીન સ્વરૂપે હોલ્ડિંગ્સ સામેલ નહીં હોય. 4. એસજીબી ‘ઓન ટેપ’ પર ઉપલબ્ધ થશે. એનએસઇ, બીએસઇ, બેંકો અને પોસ્ટ વિભાગ સાથે ચર્ચાવિચારણાને આધારે ‘ઓન ટેપ’ વેચાણ કરવા ઉત્પાદનની ખાસિયતોને નાણાં મંત્રાલય દ્વારા અંતિમ સ્વરૂપ આપવામાં આવશે. 5. એસજીબીની લિક્વિડિટી અને ટ્રેડેબિલિટી સુધારવા બજારમાં ઉચિત પહેલો કરવાની સુવિધા આપવામાં આવશે. માર્કેટ મેકર્સ તરીકે કમર્શિયલ બેંક કે એમએમટીસી જેવી અન્ય કોઈ પણ સરકારી કંપની, અથવા ભારત સરકાર દ્વારા નક્કી થયેલી અન્ય કોઈ પણ સંસ્થા હોઈ શકે છે. 6. જો જરૂર જણાશે, તો સરકાર એજન્ટોને ઊંચું કમિશન આપી શકે છે. પૃષ્ઠભૂમિ: સોવેરિયન ગોલ્ડ બોન્ડ (એસજીબી) સ્કીમને ભારત સરકારે 05, 2015ના રોજ મંત્રીમંડળની મંજૂરી પછી નોટિફાઇડ કરી હતી. સ્કીમનો મુખ્ય ઉદ્દેશ મેટલ ગોલ્ડની ખરીદી કરવાના વિકલ્પ સ્વરૂપે નાણાકીય અસ્કયામત વિકસાવવાનો હતો. તેનો લક્ષ્યાંક દર વર્ષે ખરીદી કરવામાં આવતા અંદાજે 300 ટન ફિઝિકલ બાર અને સિક્કાની ખરીદીને અટકાવી આટલી રકમનું રોકાણ ‘ડિમેટ’ ગોલ્ડ બોન્ડમાં શિફ્ટ કરવાનો હતો. સ્કીમ હેઠળ નાણાકીય વર્ષ 2015-16માં રૂ. 15,000 કરોડ અને નાણાકીય વર્ષ 2016-17માં રૂ. 10,000 કરોડની રકમ ઊભી કરવાનો લક્ષ્યાંક હતો. અત્યાર સુધી સરકારને આ યોજનામાં રૂ. 4,769 કરોડનું રોકાણ મળ્યું છે. સ્કીમને રોકાણકારોને અપેક્ષા કરતા નબળો પ્રતિસાદ મળવાથી તથા સીએડી પર તેના ભારણ અને તેની દેશના સંપૂર્ણ મેક્રો-ઇકોનોમિક હેલ્થ પર પરિણામલક્ષી અસરને ધ્યાનમાં રાખીને આ સ્કીમને સફળ બનાવવા તેમાં ફેરફારો કરવાની જરૂરિયાત અનુભવાઈ હતી.
થાણે અને દીવા વચ્ચે નવી નંખાયેલી રેલવે લાઈનના ઉદ્દઘાટન પ્રસંગે પ્રધાનમંત્રીના સંબોધનનો મૂળપાઠ

નમસ્કાર! મહારાષ્ટ્રના રાજ્યપાલ શ્રીમાન ભગતસિંહ કોશિયારીજી, મુખ્યમંત્રી શ્રીમાન ઉધ્ધવ ઠાકરેજી, કેન્દ્રીય મંત્રી મંડળના મારા સહયોગી અશ્વિની વૈષ્ણવજી, રાવસાહેબ દાનવેજી, મહારાષ્ટ્રના ઉપમુખ્ય મંત્રી અજિત પવારજી, મહારાષ્ટ્રના પૂર્વ મુખ્યમંત્રી દેવેન્દ્ર ફડણવીસજી, સાંસદ અને ધારાસભ્ય ગણ, ભાઈઓ અને બહેનો. કાલે છત્રપતિ શિવાજી મહારાજની જન્મ જયંતી છે. સૌથી પહેલાં હું ભારતના ગૌરવ અને ભારતની ઓળખ તથા સંસ્કૃતિના રક્ષક દેશના મહાનાયકના ચરણોમાં આદરપૂર્વક નમન કરૂં છું. શિવાજી મહારાજની જયંતીના એક દિવસ પહેલાં થાણે અને દીવા વચ્ચે બનેલી નવી પાંચમી અને છઠ્ઠી રેલવે લાઈનના શુભારંભ પ્રસંગે હું દરેક મુંબઈવાસીને ખૂબ ખૂબ ધન્યવાદ પાઠવું છું. આ નવી રેલવે લાઈન મુંબઈવાસીઓના જીવનમાં એક મોટું પરિવર્તન લાવશે. તેમની જીવન જીવવામાં આસાનીમાં વધારો થશે. આ નવી રેલવે લાઈન મુંબઈની ક્યારેય પણ નહીં અટકતી જીંદગીને વધુ ગતિ પૂરી પાડશે. આ બંને રેલવે લાઈન શરૂ થવાથી મુંબઈના લોકોને સીધે સીધા ચાર ફાયદા થશેઃ પ્રથમ – હવે લોકલ અને એક્સપ્રેસ ટ્રેન માટે અલગ અલગ લાઈનો બની જશે. બીજું– અન્ય રાજ્યોમાંથી મુંબઈ આવન-જાવન કરનારી ટ્રેનોને હવે લોકલ ટ્રેનો પસાર થઈ જાય તે માટે રાહ નહીં જોવી પડે. ત્રીજુ- કલ્યાણથી કુર્લા સેક્શનમાં મેલ/ એક્સપ્રેસ ગાડીઓ હવે કોઈપણ અવરોધ વગર ચલાવી શકાશે. અને ચોથુ– દર રવિવારે થનારા બ્લોકના કારણે કલાવા અને મુંબ્રાના સાથીઓની તકલીફ પણ હવે દૂર થઈ છે. આજથી સેન્ટ્રલ રેલવે લાઈન ઉપર નવી 36 લોકલ ટ્રેન ચલાવવામાં આવી રહી છે, તેમાંથી મોટાભાગની
મંત્રીમંડળે વસ્તુ અને સેવા કર અપીલેટ ટ્રિબ્યુનલની નેશનલ બેન્ચ (જીએસટીએટી)ની રચનાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે વસ્તુ અને સેવા કર (જીએસટી) અપીલેટ ટ્રિબ્યુનલની નેશનલ બેન્ચ (જીએસટીએટી)ની રચનાને મંજૂરી આપી દીધી છે. અપીલેટ ટ્રિબ્યુનલની નેશનલ બેન્ચ નવી દિલ્હીમાં બેસશે. જીએસટીએટીની અધ્યક્ષતા રાષ્ટ્રપતિ કરશે અને એમાં એક ટેકનિકલ સભ્ય (કેન્દ્ર) અને એક ટેકનિકલ સભ્ય (રાજ્ય) સામેલ હશે. જીએસટીએટીની નેશનલ બેન્ચ પર એકલ ખર્ચ રૂ. 92.50 લાખ થશે, જ્યારે રિકરિંગ ખર્ચ વર્ષે રૂ. 6.86 કરોડ થશે. વિગતઃ વસ્તુ અને સેવા કર અપીલેટ ટ્રિબ્યુનલ, જીએસટી કાયદામાં બીજી અપીલનો મંચ છે અને કેન્દ્ર અને રાજ્યો વચ્ચે વિવાદનાં સમાધાન માટેનો પ્રથમ સહિયારો મંચ છે. કેન્દ્ર અને રાજ્ય, વસ્તુ અને સેવા કર કાયદા અંતર્ગત અપીલેટ ટ્રિબ્યુનલ દ્વારા જાહેર થયેલી પ્રથમ અપીલોમાં આપેલા આદર્શો વિરૂદ્ધ અપીલ, જીએટી અપીલેટ ટ્રિબ્યુનલ સમક્ષ દાખલ થાય છે, જે કેન્દ્ર અને રાજ્ય જીએસટીનાં કાયદા અંતર્ગત એક થાય છે. સમાન મંચ હોવાને કારણે જીએસટી અપીલેટ ટ્રિબ્યુનલ સુનિશ્ચિત કરશે કે જીએસટી અંતર્ગત ઉત્પન્ન થતાં વિવાદોનું સમાધાનમાં એકરૂપતા રહે અને આ રીતે સંપૂર્ણ દેશમાં જીએસટીનો એકસમાન રીતે અમલ થશે. વસ્તુ અને સેવા કર કાયદાનાં પ્રકરણ
પ્રધાનમંત્રી મોદીએ ઉત્તર પ્રદેશના સિદ્ધાર્થનગરમાં 9 મેડિકલ કોલેજનું ઉદઘાટન કર્યું

પ્રધાનમંત્રી શ્રી નરેન્દ્ર મોદીએ ઉત્તર પ્રદેશના સિદ્ધાર્થ નગરમાં 9 મેડિકલ કોલેજનું ઉદઘાટન કર્યું. આ નવ મેડિકલ કોલેજ સિદ્ધાર્થનગર, ઇટાહ, હરદોઇ, પ્રતાપગઢ, ફતેહપુર, દેવરિયા, ગાઝીપુર, મિર્ઝાપુર અને જૌનપુર જિલ્લામાં છે. આ પ્રસંગે ઉત્તર પ્રદેશના રાજ્યપાલ અને મુખ્યમંત્રી તથા કેન્દ્રીય આરોગ્ય અને પરિવાર કલ્યાણ મંત્રી શ્રી પણ ઉપસ્થિત રહ્યા હતા. આ અવસરે પોતાના સંબોધનમાં પ્રધાનમંત્રીએ જણાવ્યું હતું કે કેન્દ્ર સરકાર અને ઉત્તર પ્રદેશ સરકાર એ ઘણાં કર્મયોગીઓની દાયકાઓની આકરી મહેનતનું પરિણામ છે. પ્રધાનમંત્રીએ કહ્યું કે સિદ્ધાર્થનગરે દેશને સ્વર્ગીય માધવ પ્રસાદ ત્રિપાઠીજીના રૂપમાં એક સમર્પિત લોક પ્રતિનિધિ આપ્યો છે, જેનો અથાગ પરિશ્રમ દેશને આજે મદદરૂપ થઈ રહ્યો છે. પ્રધાનમંત્રીએ ઉમેર્યું કે સિદ્ધાર્થનગરની નવી મેડિકલ કોલેજનું નામ માધવબાબુના નામ ઉપરથી રાખવું એ જ તેમની સેવાઓને સાચી શ્રદ્ધાંજલિ છે. આ કોલેજમાં તૈયાર થઇ બહાર નીકળનારા યુવા ડોક્ટર્સને માધવબાબુનું નામ લોક સેવા માટે સતત પ્રેરિત કરતું રહેશે, એમ પ્રધાનમંત્રીએ કહ્યું હતું. પ્રધાનમંત્રીએ કહ્યું હતું કે 9 નવી મેડિકલ કોલેજની રચના સાથે આશરે અઢી હજાર નવા બૅડનું સર્જન થયું છે, 5 હજાર કરતા વધુ તબીબો અને પેરામેડિક્સ માટે રોજગારના નવા અવસરોનું સર્જન થવા પામ્યું છે. પ્રધાનમંત્રીએ કહ્યું કે, “આ સાથે દર વર્ષે હજારો યુવાઓ માટે તબીબી શિક્ષણનો એક નવો પથ ખુલી ગયો છે.” પ્રધાનમંત્રીએ જણાવ્યું હતું કે અગાઉની સરકારોમાં મેનિન્જાઇટિસના કારણે પૂર્વાંચલની છબી ખરડાઈ હતી. એ જ પૂર્વાંચલ, એ જ ઉત્તર પ્રદેશ હવે પૂર્વીય ભારતને આરોગ્યનો એક નવો પ્રકાશ પ્રદાન કરવા જઇ રહ્યું છે, તેવું પ્રધાનમંત્રીએ જણાવ્યું હતું. પ્રધાનમંત્રીએ સંસદનો એ બનાવ યાદ કર્યો હતો કે જેમાં ઉત્તર પ્રદેશના વર્તમાન મુખ્યમંત્રી યોગી આદિત્યનાથજીએ એક સાંસદ તરીકે રાજ્યની નબળી તબીબી વ્યવસ્થાની વેદનાનું સંસદમાં વર્ણન કર્યું હતું. પ્રધાનમંત્રીએ કહ્યું કે આજે ઉત્તર પ્રદેશની જનતા એ જોઇ રહી છે કે યોગીજીને લોકોએ સેવાની તક પ્રદાન કરી તો તેમણે એન્કેફ્લાઇટિસને આગળ વધતો રોકી દીધો તથા આ વિસ્તારના હજારો બાળકોના જીવ બચાવી લીધા. “સરકાર સંવેદનશીલ હોય તો જ તેનામાં ગરીબોની પીડા સમજવા માટે દયાનો ભાવ હોય છે અને ત્યારે જ આવી સિદ્ધિઓ સર્જાય છે.” એમ પ્રધાનમંત્રીએ કહ્યું હતું. પ્રધાનમંત્રીએ કહ્યું કે આ રાજ્યમાં આટલી બધી મેડિકલ કોલેજ સમર્પિત થવી એ અભૂતપૂર્વ બાબત છે. પ્રધાનમંત્રીએ ભારપૂર્વક જણાવ્યું કે “અગાઉ આવું થયું નહોતું અને હવે તે થઈ રહ્યું છે જેનું માત્ર એક જ કારણ છે – રાજકીય ઇચ્છાશક્તિ અને રાજકીય પ્રાથમિકતા.” પ્રધાનમંત્રીએ સ્પષ્ટ જણાવ્યું કે દિલ્હીમાં 7 વર્ષ પૂર્વેની પાછલી સરકારો અને ઉત્તર પ્રદેશમાં 4 વર્ષ પૂર્વેની પાછલી સરકાર મત માટે કામ કરતી હતી અને મતની ગણતરી મુજબ માત્ર થોડીક ડિસ્પેન્સરી અથવા થોડીક નાની હોસ્પિટલની માત્ર જાહેરાત કરીને સંતોષ માની લેતી હતી. પ્રધાનમંત્રીએ કહ્યું કે લાંબા સમય સુધી અથવા તો ઇમારત બનતી નહોતી, અને જો ઇમારત હોય તો મશીન ન હોય, અને જો બંને હોય તો ડોક્ટર્સ કે બીજો સ્ટાફ ન હોય. લોકો પાસેથી હજારો કરોડો રૂપિયા લૂંટી લેનારું ભ્રષ્ટાચારનું ચક્ર સતત ફરતું રહેતું હતું. પ્રધાનમંત્રીએ જણાવ્યું હતું કે વર્ષ 2014 પહેલાં આપણા દેશમાં મેડિકલ સીટની સંખ્યા 90,000 કરતા ઓછી હતી. છેલ્લાં 7 વર્ષ દરમિયાન સમગ્ર દેશમાં 60,000 નવી મેડિકલ સીટ્સ ઉમેરાઈ છે. અહીં ઉત્તર પ્રદેશમાં પણ વર્ષ 2017 સુધી સરકારી મેડિકલ કોલેજમાં માત્ર 1900 મેડિકલ બેઠક હતી. જ્યારે ડબલ એન્જિનની સરકારના કાર્યકાળમાં છેલ્લાં માત્ર 4 વર્ષમાં જ 1900 કરતા વધુ સીટની વૃદ્ધિ થઈ છે.
પ્રધાનમંત્રી 9-11 ઓક્ટોબરે ગુજરાતની મુલાકાતે આવશે

પ્રધાનમંત્રી શ્રી નરેન્દ્ર મોદી 9 થી 11 ઓક્ટોબર દરમિયાન ગુજરાતની મુલાકાત લેશે અને ત્યારબાદ 11 ઓક્ટોબરે મધ્યપ્રદેશની મુલાકાત લેશે. 9મી ઑક્ટોબરે, સાંજે 5:30 વાગ્યે, પ્રધાનમંત્રી મહેસાણાના મોઢેરા ખાતે બહુવિધ પ્રોજેક્ટ્સનું ઉદ્ઘાટન અને શિલાન્યાસ કરશે. આ પછી સાંજે લગભગ 6:45 વાગ્યે મોઢેશ્વરી માતાના મંદિરમાં દર્શન અને પૂજા કરશે, ત્યારબાદ સાંજે 7:30 વાગ્યે સૂર્ય મંદિરની મુલાકાત લેશે. 10મી ઓક્ટોબરના રોજ સવારે 11 કલાકે પ્રધાનમંત્રી ભરૂચના આમોદ ખાતે વિવિધ પ્રોજેક્ટ રાષ્ટ્રને સમર્પિત કરશે અને ઉદ્ઘાટન કરશે. બપોરે લગભગ 3:15 વાગ્યે, પ્રધાનમંત્રી અમદાવાદમાં મોદી શૈક્ષણિક સંકુલનું ઉદ્ઘાટન કરશે. ત્યારબાદ, સાંજે 5:30 વાગ્યે, પ્રધાનમંત્રી જામનગર ખાતે પ્રોજેક્ટ્સનું લોકાર્પણ અને શિલાન્યાસ કરશે. 11મી ઑક્ટોબરે, બપોરે 2:15 વાગ્યે, પ્રધાનમંત્રી અમદાવાદની સિવિલ હોસ્પિટલ અસારવામાં પ્રોજેક્ટ્સનું લોકાર્પણ અને શિલાન્યાસ કરશે, ત્યારબાદ તેઓ ઉજ્જૈનના શ્રી મહાકાલેશ્વર મંદિરની યાત્રા કરશે, જ્યાં તેઓ લગભગ 5.45
પ્રધાનમંત્રીએ અમરેલીમાં સહકાર સંમેલનમાં સંબોધન કર્યું

પ્રધાનમંત્રી શ્રી નરેન્દ્ર મોદીએ આજે અમરેલીમાં એપીએમસીના નવા નિર્માણ થયેલા માર્કેટ યાર્ડનું ઉદ્ઘાટન કર્યું હતું. તેમણે અમર ડેરીના નવા પ્લાન્ટનું ઉદ્ઘાટન પણ કર્યું હતું અને હની પ્લાન્ટ માટે શિલારોપણ પણ કર્યું હતું. પ્રધાનમંત્રીએ અમરેલીમાં સહકાર સંમેલનમાં કહ્યું હતું કે, તેમને સહકારી ક્ષેત્રમાં યુવા પેઢીને આગળ આવતા અને નેતૃત્વ લેતા જોઈને આનંદ થયો છે. તેમણે તેમના મુખ્યમંત્રી તરીકેના કાર્યકાળ દરમિયાન સૌરાષ્ટ્રમાં ડેરી ક્ષેત્રમાં થયેલા વિકાસની સફરને પણ યાદ કરી હતી. તેમણે જણાવ્યું હતું કે, ઇ-નામ યોજનાથી ખેડૂતોને લાભ થયો છે અને તેમને બજારની વધારે સારી પહોંચ સુલભ થઈ છે. તેમણે કહ્યું હતું કે, બ્લૂ રિવોલ્યુશન અને મધ ક્રાંતિ સૌરાષ્ટ્રમાં લોકોના જીવનની ગુણવત્તા સુધારવાની સંભવિતતા ધરાવે છે. પ્રધાનમંત્રીએ કહ્યું હતું કે, કેન્દ્ર સરકાર ખેડૂતોની જરૂરિયાતો અને સમસ્યાઓ પ્રત્યે સંવેદનશીલ છે.
ટ્રાઈની રજત જયંતી ઉજવણીમાં પ્રધાનમંત્રીના સંબોધનનો મૂળપાઠ

નમસ્કાર, કેન્દ્રીય મંત્રીમંડળના મારા સાથીદારો શ્રી અશ્વિની વૈષ્ણવજી, શ્રી દેવુસિંહ ચૌહાણજી, ડૉ. એલ. મુરુગનજી, ટેલિકોમ અને બ્રોડકાસ્ટિંગ ક્ષેત્ર સાથે સંકળાયેલા તમામ નેતાઓ, મહિલાઓ અને સજ્જનો! ટેલિકોમ રેગ્યુલેટરી ઓથોરિટી ઓફ ઈન્ડિયા – ટ્રાઈ રજત જયંતિ પર તેની સાથે સંકળાયેલા તમામ સહયોગીઓને ખૂબ ખૂબ અભિનંદન. આ એક સુખદ સંયોગ છે કે આજે તમારી સંસ્થાએ 25 વર્ષ પૂર્ણ કર્યા છે, ત્યારે દેશ આઝાદીના અમૃતમાં આગામી 25 વર્ષ માટે રોડમેપ પર કામ કરી રહ્યો છે, નવા લક્ષ્યો નક્કી કરી રહ્યો છે. થોડા સમય પહેલા, મને મારું સ્વ-નિર્મિત 5
પ્રધાનમંત્રી શ્રીએ શ્રી અરબિંદોને તેમની જયંતી પર યાદ કર્યા

આજે શ્રી અરબિંદોની જયંતી નિમિત્તે પ્રધાનમંત્રી શ્રી નરેન્દ્ર મોદીએ કહ્યું છે કે શ્રી અરબિંદો "તેજસ્વી દિમાગ હતા, જેમની પાસે આપણા રાષ્ટ્ર માટે સ્પષ્ટ વિઝન હતું. શિક્ષણ, બૌદ્ધિક કૌશલ્ય અને બહાદુરી પરનો તેમનો આગ્રહ આપણને પ્રેરણા આપતો રહે છે." પ્રધાનમંત્રી શ્રીએ ટ્વીટ કર્યું: "આજે શ્રી અરબિંદોની જયંતી છે. તેઓ એક તેજસ્વી દિમાગ હતા, જેમની પાસે આપણા રાષ્ટ્ર માટે સ્પષ્ટ વિઝન હતું. શિક્ષણ, બૌદ્ધિક પરાક્રમ અને બહાદુરી પરનો તેમનો આગ્રહ આપણને પ્રેરણા આપે છે. પુડુચેરી અને તમિલનાડુમાં તેમની સાથે સંકળાયેલા સ્થળોની મારી મુલાકાતોની કેટલીક તસવીરો શેર કરું છું." "#
પ્રધાનમંત્રીએ કોવિડની પરિસ્થિતિ વિશે ચર્ચા કરવા માટે દેશભરના ડૉક્ટરોના સમૂહ સાથે સંવાદ કર્યો

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સના માધ્યમથી સમગ્ર દેશના ડૉક્ટરોના સમૂહ સાથે સંવાદ કરીને કોવિડ સંબંધિત પરિસ્થિતિ અંગે ચર્ચા કરી હતી. પ્રધાનમંત્રીએ કોવિડના બીજા તબક્કા દરમિયાન ઉભા થયેલા અસામાન્ય સંજોગોમાં દ્રષ્ટાંતતરૂપ જંગ લડવા બદલ તમામ તબીબી સમુદાય અને પેરામેડિકલ સ્ટાફનો આભાર વ્યક્ત કર્યો હતો અને તેમણે ઉમેર્યું હતું કે, સમગ્ર દેશ તેમનો ઋણી છે. તેમણે નોંધ્યું હતું કે, વાત પરીક્ષણની હોય, દવાઓના પુરવઠાની હોય કે પછી વિક્રમી સમયમાં નવી માળખાગત સુવિધા ઉભી કરવાની હોય, આ બધુ જ ખૂબ ઝડપથી કરવામાં આવ્યું છે. ઓક્સિજનના ઉત્પાદન અને પુરવઠા સંબંધિત કેટલાય પડકારોમાંથી હવે દેશ બહાર આવી રહ્યો છે. કોવિડની સારવારમાં
મંત્રીમંડળે મેડ-અપ્સ સેક્ટરમાં રોજગારીનાં સર્જન અને નિકાસને પ્રોત્સાહન આપવા સુધારાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકે મેડ-અપ્સ સેક્ટરમાં રોજગારીના સર્જન અને નિકાસને વેગ આપવા સુધારાને મંજૂરી આપી છે. મેડ-અપ્સ સેક્ટરમાં આગામી ત્રણ વર્ષમાં 11 લાખ વ્યક્તિઓને પ્રત્યક્ષ અને પરોક્ષ રીતે રોજગારી આપવાના હેતુસર એપેરલ પેકેજ માટે રૂ. 6,006 કરોડના મંજૂર બજેટની અંદર નિશ્ચિત સમયમર્યાદામાં નીચેની કામગીરીને મંજૂર કરવામાં આવી છે:- 1. ગાર્મેન્ટ ક્ષેત્રની જેમ મેડ-અપ્સને 3 વર્ષના ગાળા પછી વધારાના ઉત્પાદન અને રોજગારીને આધારે સંવર્ધિત ટેકનોલોજી અપગ્રેડેશન ફંડ સ્કીમ (ટીયુએફએસ) મારફતે ઉત્પાદનમાં વધુ 10 ટકા સબસિડી પ્રદાન કરવી. 2. એપેરલ માટેની પ્રધાનમંત્રી રોજગાર પ્રોત્સાહન યોજના (પીએમપીઆરપીવાય) સ્કીમ મેડ-અપ્સ સેક્ટરમાં શરૂ કરવી, જેથી મેડ-અપ્સ સેક્ટરને વિશેષ પ્રોત્સાહન આપવા ઇપીએફઓમાં સામેલ તમામ નવા કર્મચારીઓને પ્રથમ ત્રણ વર્ષની રોજગારી માટે પ્રધાનમંત્રી રોજગાર પ્રોત્સાહન યોજના (પીએમઆરપીવાય) હેઠળ અત્યારે 8.33 ટકા ઉપરાંત કંપનીનો 3.67 ટકા હિસ્સો પ્રદાન થશે. 3. મેડ-અપ્સની નિકાસ પર ડ્યુડી ડ્રોબેકમાં વધારો કરવા મેડ-અપ્સ સેક્ટરને રિબેટ ઓફ સ્ટેટ લેવીઝ (આરઓએસએલ) યોજનાનો લાભ આપવો. 4. શ્રમ કાયદાનું સરળીકરણ: (i) મેડ-અપ્સ ઉત્પાદન ક્ષેત્રમાં ત્રિમાસિક ગાળાદીઠ 100 કલાક સુધી ઓવરટાઇમ કરવાની છૂટ આપવી, (ii) દર મહિને રૂ. 15,000થી ઓછી આવક ધરાવતા કર્મચારીઓ માટે ઇપીએફમાં એમ્પ્લોયીનું પ્રદાન વૈકલ્પિક બનાવવું. આ કાર્યોથી ટેક્સટાઇલ ક્ષેત્રમાં રોજગારી વધશે અને 11 લાખ વ્યક્તિઓ માટે રોજગારી ઊભી થશે તેવી અપેક્ષા છે, જે નિકાસમાં વૃદ્ધિ તરફ દોરી જશે તથા ટેક્સટાઇલ અને એપેરલ ક્ષેત્રમાં કામદારોને લાભ વધારશે.